stanford-oval/wikipedia huggingface dataset:
Tietosuojavaltuutettu

| Tietosuojavaltuutettu |
| --- | --- |
 Dataombudsmannen
 
 Nykyinen Anu Talus 1. marraskuuta 2020 lähtien
Nimittäjä:  Valtioneuvosto
Kauden pituus:  5 vuotta
Perustettu:  1987
Kotisivut:  https://tietosuoja.fi/
Tietosuojavaltuutettu (ruots. dataombudsmannen) on suomalainen viranomainen, joka valvoo tietosuojalainsäädännön ja muiden henkilötietojen käsittelyä koskevan lainsäädännön noudattamista. Tietosuojavaltuutettu voi antaa määräyksiä asioissa, jotka koskevat rekisteröidyn oikeuksia ja muita henkilötietojen käsittelyyn liittyviä epäkohtia. Tietosuojavaltuutetun ja kahden apulaistietosuojavaltuutetun muodostama seuraamuskollegio voi lisäksi määrätä hallinnollisia sakkoja EU:n yleisen tietosuoja-asetuksen noudattamatta jättämisestä.
Tietosuojavaltuutetun toimisto toimii oikeusministeriön yhteydessä, mutta se toimii riippumattomasti hoitaessaan tehtäviään ja käyttäessään valtuuksiaan.
Virka

Tietosuojavaltuutetun virka perustettiin vuonna 1987. Suomen pitkäaikaisena tietosuojavaltuutettuna toimi vuodesta 1997 Reijo Aarnio. Hänet valittiin kolmesti uudelle viisivuotiskaudelle sekä vuonna 2017 jatkokaudelle, joka kesti lokakuun 2020 loppuun saakka. Viran nykyinen hoitaja on 1.11.2020 aloittanut oikeustieteen tohtori Anu Talus.
Myös Euroopan unionin tasolla on ollut oma tietosuojavaltuutettunsa vuodesta 2001.
Vuonna 2018 perustettu Euroopan tietosuojaneuvosto vastaa siitä, että tietosuojalainsäädäntöä sovelletaan yhdenmukaisesti kaikissa EU-maissa. Neuvostossa ovat edustettuna kaikkien EU-maiden tietosuojaviranomaiset ja Euroopan tietosuojavaltuutettu.
Tietojen tarkastusoikeus Suomessa

Suomessa kaikki yritykset ja viranomaiset ovat velvollisia luovuttamaan rekisteröidyn pyynnöstä hänestä tallennetut tiedot hänelle itselleen tarkastettavaksi. Mikäli tiedot sisältävät virheitä, ne on korjattava. Tietyissä tilanteissa henkilö voi myös pyytää tietojensa poistamista.
Tietosuojavaltuutetun apua saa, jos tarkastuspyynnöstä kieltäydytään tai rekisterinpitäjä ei korjaa virheellisiä tietoja. Jos tietojen luovutuksesta kieltäytyy, on yrityksen tai viranomaisen kerrottava lakiin perustuva syy kieltäytymiselle.
Joissakin poikkeuksellissa tilanteissa, joissa rekisteröidyllä ei ole tarkastusoikeutta, kuten poliisin salaisissa rekistereissä olevien tietojen kohdalla, tietosuojavaltuutettu voi tarkastaa rekisteröidyn puolesta rekisteröityä koskevien tietojen lainmukaisuuden.
Tehtävät Suomessa

Tietosuojavaltuutetun tehtävät on määritelty määritelty EU:n yleisessä tietosuoja-asetuksessa sekä kansallisessa tietosuojalaissa.
Tietosuojavaltuutetun tehtävänä on käsitellä ja ratkaista tietosuojaa ja henkilötietojen käsittelyä koskevat asiat voimassa olevan lainsäädännön mukaisesti. Lisäksi tietosuojavaltuutetun toimisto edistää tietosuojaan liittyvien oikeuksien ja velvollisuuksien tunnettuutta ja antaa lausuntoja mm. valmisteilla olevaan lainsäädäntöön liittyvissä hankkeissa. Tietosuojavaltuutettu tekee yhteistyötä muiden eurooppalaisten tietosuojaviranomaisten kanssa sekä edustaa Suomea Euroopan tietosuojaneuvostossa.
Tietosuojavaltuutetun seuraamuskollegion tehtävänä on määrätä tietosuoja-asetuksen mukaisia hallinnollisia sakkoja vakavista tietosuojarikkomuksista. Seuraamuskollegion muodostavat tietosuojavaltuutettu ja kaksi apulaistietosuojavaltuutettua.
Aiheesta muualla

Suomen tietosuojavaltuutettu
Euroopan tietosuojavaltuutettu (englanniksi)
EU:n yleinen tietosuoja-asetus
Tietosuojalaki (Arkistoitu – Internet Archive)
Dataombudsmannen hakuteoksessa Uppslagsverket Finland (2012). (ruotsiksi)
Technicolourin diskografia

| 0 | 1 | 2 |
| --- | --- | --- |
 Technicolour Hartwall Areenalla Elämä Lapselle -konsertissa syyskuussa 2006.
Julkaisut
| ↙Studioalbumit | 3 |  |
| ↙Singlet | 9 |  |
| ↙Musiikkivideot | 4 |  |
Tämä artikkeli on suomalaisen pop-rock -yhtye Technicolourin diskografiasta.
Vuosina 2001–2008 toiminnassa ollut yhtye julkaisi uransa aikana kolme studioalbumia sekä yhdeksän singleä. Parhaiten yhtyeen kappaleista menestyivät Only Shadows Dance -albumin kaksi ensimmäistä singleä ”All My Life” ja ”Teach Me Love (I'm In Denial)”, jotka yhtyeen ainoina singleinä nousivat radiolistan kymmenen soitetuimman kappaleen joukkoon.
Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Way Out |  Julkaistu: Syyskuu 2003  Levy-yhtiö: EMI  Formaatti: CD / Digitaalinen | #37  | – |
| Only Shadows Dance |  Julkaistu: 9. marraskuuta 2005  Levy-yhtiö: EMI  Formaatti: CD / Digitaalinen | #11  | – |
| People |  Julkaistu: 18. lokakuuta 2006  Levy-yhtiö: EMI  Formaatti: CD / Digitaalinen | #31  | – |
Singlet

| Vuosi | Single | Singlelista | Rumba Top 50  | Radiolista  | Albumi |
| --- | --- | --- | --- | --- | --- |
| 2003 | ”One Night” | 11  | – | – | Way Out |
| 2003 | ”Fireflies” | 4  | 13 | – | Way Out |
| 2004 | ”Endless” | 4  | 21 | – | Way Out |
| 2005 | ”All My Life” | 4  | 4 | 4 | Only Shadows Dance |
| 2005 | ”Teach Me Love (I'm In Denial)” | 10  | 11 | 6 | Only Shadows Dance |
| 2005 | ”Nowhere To Go” | 8  | 24 | – | Only Shadows Dance |
| 2006 | ”Can I Get To Heaven?” | – | – | – | People |
| 2006 | ”Someday” (Promosingle) | – | 46 | – | People |
| 2006 | ”Michael Jackson” (Promosingle) | – | – | – | People |
Listasijoitukset Suomen viralliselta singlelistalta (Single Top 20), radiosoittoa mittaavalta radiolistalta (Radio Top 10) sekä Rumba-lehden levymyynnin ja radiosoiton yhdeksi hittilistaksi yhdistäneeltä Top 50 Hitit-listalta (Rumba Top 50) (julk. 1992–2007).
Musiikkivideot

Fireflies (2003 – ohj. Tommi Karvinen)
Teach Me Love (I'm In Denial) (2005 – ohj. Toni Haaksiluoto ja Henri Andersson)
Nowhere To Go (2005)
Someday (2006)
Tom Seeberg

| Mitalit> Maa:   Norja.Miesten ammunta. Olympialaiset  | Mitalit> Maa:   Norja.Miesten ammunta. Olympialaiset  | Mitalit> Maa:   Norja.Miesten ammunta. Olympialaiset  | Maa:   Norja> Miesten ammunta. |
| --- | --- | --- | --- |
|  Hopeaa | Pariisi 1900 | 300 m sotilaskivääri, joukkuekilpailu |  |
Tom Seeberg (17. helmikuuta 1860 Drammen – 27. maaliskuuta 1938 Drammen) oli norjalainen ampuja ja olympiamitalisti. Hän osallistui Pariisin olympialaisissa 1900 kaikkiin 300 metrin sotilaskiväärin kilpailuihin ja voitti hopeaa joukkuekilpailussa.
Trivero

| Trivero |
| --- | --- |

 Trivero
 Koordinaatit: 45°39′41″N, 8°10′30″E 
Valtio:   Italia
Alue:  Piemonte
Maakunta:  Biella
Pinta-ala:  
 – Kokonaispinta-ala:  29,47  km²
Korkeus:  739 (min. 470 - maks. 1 937)   m
Väkiluku (2013):  6 090 
 – Väestötiheys:  206  as./km²
 
 Kunnan kotisivut 
Infobox OKVirheellinen NIMI-arvo: 
Trivero on kunta Italiassa Piemonten alueella olevassa Biellan maakunnassa. Trivero on yksi Italian villantuotannon keskuksista.
Timbuktun alue

| Timbuktun alue Région de Tombouctou |
| --- | --- |
 Timbuktun alue Malin kartalla.
 Timbuktun alueen piirit.
Valtio:  Mali
Hallinto:  
 – hallinnollinen keskus:  Timbuktu
Pinta-ala:  497 926 km²
Väkiluku (2009):  674 800
Timbuktun alue (ransk. Région de Tombouctou) on hallintoalue Malin pohjoisosassa. Sen pinta-ala on 497 926 neliökilometriä. Alueen hallinnollinen keskus on Timbuktu. Asukkaita on 674 800 henkeä (vuonna 2009).
Maantiede ja ilmasto

Timbuktun alue rajoittuu idässä Kidalin ja Gaon alueisiin, etelässä Burkina Fasoon sekä Moptin ja Ségoun alueisiin, lännessä Mauritaniaan ja pohjoisessa Algeriaan. Sen luonnonalueita ovat Gourma Nigerjoen oikealla rannalla, vasemman rannan Haoussa ja Nigerin sisämaasuistoon kuuluva järvialue.
Hiekkadyynit kattavat 95 % alueen pinta-alasta. Goundamin piirissä on kalliorinteiden ketjuja ja Taoudénitin altaassa sora-aavikkoa. Vesistöjä ovat Niger ja sen sivuhaarat Bara Issa ja Haoussa Issa sekä tulvajärvet kuten Faguibine, Télé, Horo, Fati, Takara, Tanda ja Kabara. Kamango, Haribomo, Dô ja Niangaye -järvet ovat kuivuneet käytännössä kokonaan. Hyötykaivannaisia ovat Taoudénitin kivisuola, mirabiliitti ja glauberiitti, Goundamin piirin Alfahoun kalkkikivi sekä Gargandon kunnan Daouna Berin ja Daouna Kaïnan diatomiitti. Taoudénitin altaassa on mahdollisesti myös öljyä, maakaasua ja uraania.
Alueen eteläosa kuuluu Sahelin ja pohjoisosa Saharan ilmastovyöhykkeseen. Vuodenaikoja on kolme: kuiva ja viileä kausi loka-helmikuussa, kuiva ja kuuma kausi maalis-heinäkuussa ja sadekausi elo-syyskuussa. Lämpötilat vaihtelevat vuodenajasta riippuen 10 ja 30 asteen välillä. Vuotuinen sademäärä on alle 200 millimetriä. Kuivaa aikaa leimaa koillisesta puhaltava tuuli harmattan.
Pohjoista kohti vähenevä kasvillisuus koostuu etupäässä heinäkasveista sekä matalista puista ja pensaista. Eläinkunta ja etelän metsäalueet ovat kärsineet suuresti kuivuudesta ja ihmisen toiminnasta. Gourma-Rharousin piirissä tavataan norsuja, Nigerin varsilla virtahepoja ja pohjoisessa gaselleja. Horojärvellä on vesilintujen suojelua varten perustettu Ramsar-alue.
Hallinnollinen jako ja asutus

Timbuktun alue käsittää viisi piiriä: Diré, Goundam, Gourma-Rharous, Niafunké ja Timbuktu. Niihin kuuluu 49 maalaiskuntaa ja kolme kaupunkikuntaa: Timbuktu, Diré ja Goundam. Kaupunkiväestön osuus on 13,0 %. Kyliä ja nomadiryhmiä on 969. Nomadit muodostavat 5,6 % alueen kotitalouksista.
Alueella asuu 4,6 % Malin väestöstä. Asukastiheys on Kidalin alueen jälkeen maan alhaisin, 1,4 henkeä neliökilometrillä. Väestö on keskittynyt Nigerjoen varrelle sekä etelän sisämaasuistoon ja järvialueelle. Maaseudun muuttoliike suuntautuu Timbuktuun, maan eteläosan kaupunkeihin ja naapurimaihin.
Asukkaista 33 % on songhaita, 27 % tuaregeja ja belloja, 18 % fulbeja, 11 % bambaroita, bozoja ja somonoja sekä 7 % arabeihin kuuluvia maureja. Puhutuimmat kielet ovat songhai (45,8 %), tamašek (27,3 %), fulani (11,5 %), arabia (5,1 %), bambara (4,0 %) ja mauri (3,4 %). Vallitseva uskonto on islam. Lisäksi on kristittyjä ja animisteja.
Timbuktun alueen pohjoisosasta päätettiin vuonna 2012 erottaa Taoudénitin alue. Suunnitelmaa ryhdyttiin toteuttamaan vuonna 2016.
Talous

Alueen maantieverkosto on vähäinen. Niafunkén ja Rharousin välillä on jokiliikennettä elokuusta joulukuuhun. Timbuktussa ja Goundamissa on lentokentät, joista vain ensimmäinen on epäsäännöllisesti käytössä. Postin ja Sotelman lankapuhelinten lisäksi alueella on Malitelin ja Orangen matkapuhelinverkot. Timbuktussa, Diréssä, Goundamissa ja Niafunkéssa on sähkö ja vesijohto, Léréssä ja Tonkassa vain vesijohtoverkot.
Väestön pääelinkeinot ovat maanviljely, paimentolaisuuteen ja laiduntamiseen perustuva karjanhoito sekä kalastus. Tärkeimmät viljelykasvit ovat riisi, bataatti, vehnä, hirssi, durra, sipuli, maniokki, tomaatti, lehmänpapu, peruna ja keräkaali. Kotieläimiä ovat naudat, lampaat, vuohet, kamelit, aasit, hevoset ja siipikarja. Karja tuottaa lihaa, maitoa, nahkaa ja vuotia ja sitä viedään elävänä Norsunluurannikolle, Ghanaan, Burkina Fasoon, Nigeriin, Senegaliin, Mauritaniaan ja Algeriaan. Kalaa myydään tuoreena, savustettuna, kuivattuna ja paistettuna. Lisäksi harjoitetaan puunhankintaa sekä kerätään jujuboja, taateleita ja arabikumia. Teollisuutta alueella ei ole pieniä leipomoita ja meijereitä lukuun ottamatta käytännössä lainkaan. Talouden kehitystä vaikeuttavat väestön vanhoillisuus, luonnonolosuhteet ja puuttuva infrastruktuuri.
Koulutus, terveydenhuolto ja kulttuuri

Ala- ja yläkoulujen lisäksi alueella toimii kolme lyseota, yksi tekninen oppilaitos ja kaksi opettajaopistoa (vuonna 2007). Vuonna 2009 koulua kävi 36,5 % alakouluikäisistä, mikä on huomattavasti alle Malin keskiarvon (68,4 %). Terveyspalveluihin kuuluvat aluesairaala, piirien poliklinikat, joukko terveyskeskuksia, muutama yksityisvastaanotto ja kymmenkunta apteekkia. Kulttuurin infrastruktuuri käsittää viisi kirjastoa, kolme näyttelysalia, teatterisalin ja kahdeksan kulttuuritaloa (vuonna 2006).
Matkailu

Alueen tärkein matkailukohde on Timbuktu historiallisine nähtävyyksineen. Majoituspalveluja on tarjolla myös Goundamissa, Diréssä, Niafunkéssa ja Léréssä. Vuonna 2006 alueella toimi 15 hotellia, joissa oli yhteensä 361 vuodepaikkaa.
Aiheesta muualla

Wikimedia Commonsissa on kuvia tai muita tiedostoja aiheesta .
Timbuktun alueen sivusto (Arkistoitu – Internet Archive) (ranskaksi)
Malin alueet
Bamako (pääkaupunkipiiri)
Gao
Kayes
Kidal
Koulikoro
Mopti
Ségou
Sikasso
Timbuktu
Tom Sawyerin seikkailut (täsmennyssivu)

Tom Sawyerin seikkailut voi tarkoittaa:
Tom Sawyerin seikkailut, Mark Twainin romaani
Tom Sawyerin seikkailut (Tom Sawyer), John Cromwellin ohjaama elokuva vuodelta 1930
Tom Sawyerin seikkailut (The Adventures of Tom Sawyer), Norman Taurogin ohjaama elokuva vuodelta 1938
Tom Sawyerin seikkailut (Tom Sawyer), Don Taylorin ohjaama elokuva vuodelta 1973
Tom Sawyerin seikkailut (Rascals and Robbers: The Secret Adventures of Tom Sawyer and Huck Finn), Dick Lowryn ohjaama elokuva vuodelta 1982
Tom Sawyerin seikkailut (Tom Soijer), Stanislav Govoruhinin ohjaama elokuva vuodelta 1983
Tom Sawyerin seikkailut (The Modern Adventures of Tom Sawyer) Adam Weissmanin ohjaama elokuva vuodelta 1998
Mark Twainin romaanin päähenkilön mukaan on nimetty myös:
M/S Tom Sawyer, TT Linen autolautta
Tom Sawyer, suomalainen hard rock -yhtye
Tom Sawyer, Rush -yhtyeen kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tom Sawyerin seikkailut”, voi hakea sivunnimihaulla, laajalla sivunnimihaulla tai tekstihaulla.
John Prine

John Prine
| --- | --- |
Syntynyt:  10. lokakuuta 1946  
Kuollut:  7. huhtikuuta 2020  (73 vuotta) Vanderbilt University Medical Center  
Hautapaikka:  Green River (käännä suomeksi), Chicago  
Asuinpaikka:  Nashville  
| --- | --- |
Levymerkit:  Atlantic Records, Asylum Records, Oh Boy Records (en) 
Lajityypit:  Country, kansanmusiikki (en), comedy song (en) (käännä suomeksi) 
Verkkosivusto:  www.johnprine.net 
Palkinnot:  Grammy Lifetime Achievement Award (käännä suomeksi) Grammy Award for Best Contemporary Folk Album (käännä suomeksi) (1991 ja 2005) Americana Lifetime Achievement Award for Songwriting (2003) Americana Award for Artist of the Year (käännä suomeksi) (2005, 2017 ja 2018) 
muokkaa - muokkaa wikitekstiä - muokkaa Wikidataa
John Prine (10. lokakuuta 1946 – 7. huhtikuuta 2020) oli yhdysvaltalainen laulaja-lauluntekijä, joka esiintyi 1970-luvulta aina kuolemaansa saakka.
Postimiehenä toimineen John Prinen lauluääni ja folkahtava tyyli muistuttivat aluksi Bob Dylania niin, että veikkaukset hänestä ”seuraavana Dylanina” pikemminkin haittasivat kuin edistivät hänen muusikkouraansa. Prine sai levytyssopimuksen Atlantic Records -yhtiölle Kris Kristoffersonin myötävaikutuksella ja julkaisi countryvaikutteisen esikoisalbuminsa John Prine vuonna 1970. Albumin sanoituksia värittää Vietnamin sodan vastustus, etenkin morfiinikoukkuun ajautuneesta sotilaasta kertovassa balladissa ”Sam Stone” ja humoristisessa laulussa ”Your Flag Decal Won't Get You into Heaven Anymore”. Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään. Vuonna 2012 se pääsi mukaan Rolling Stone -lehden kaikkien aikojen 500 parhaan albumin listaukseen.
Prine kuoli covid-19-tautiin huhtikuussa 2020.
Diskografia

(Suluissa julkaisuvuoden jälkeen korkein sijoitus Yhdysvaltojen albumilistalla.)
Diskografia > Studioalbumit

John Prine (1971, #55)
Diamonds in the Rough (1972, #148)
Sweet Revenge (1973, #135)
Common Sense (1975, #66)
Bruised Orange (1978, #116)
Pink Cadillac (1979, #152)
Storm Windows (1980, #144)
Aimless Love (1984, ei sijoitusta)
German Afternoons (1986, ei sijoitusta)
The Missing Years (1991, ei sijoitusta)
A John Prine Christmas (1993, ei sijoitusta)
Lost Dogs and Mixed Blessings (1995, #159)
In Spite of Ourselves (1999, #197)
Souvenirs (2000, ei sijoitusta)
Fair & Square (2005, #55)
Standard Songs for Average People (2007, ei sijoitusta)
For Better, Or Worse (2016, #30)
The Tree of Forgiveness (2018, #5)
Diskografia > Livealbumit

John Prine Live (1988, ei sijoitusta)
Live on Tour (1997, ei sijoitusta)
In Person & On Stage (2010, #85)
Singing Mailman Delivers (2011, #94)
September '78 (2015, ei sijoitusta)
Live at the Other End Dec. 1975 (2021, ei sijoitusta)
Diskografia > Kokoelma-albumit

Prime Prine: The Best of John Prine (1976, #196)
Great Days: The John Prine Anthology (1993, ei sijoitusta)
Kirjallisuutta

Nyman, Jake: ”John Prine”, Rocktieto. Osa 3 N–Z, s. 101–103.  (Soundi-kirja 16)  Pirkkala:  Fanzine Oy, 1982.  ISBN 951-99372-4-2.
John Fowles

John Robert Fowles [faʊlz] (31. maaliskuuta 1926 Leigh-on-Sea, Essex, Englanti – 5. marraskuuta 2005 Lyme Regis, Dorset) oli brittiläinen kirjailija.
John Fowles syntyi Leigh-on-Seassä Essexissä. Hänen isänsä oli menestyvä sikarikauppias Robert J. Fowles, ja hänen äitinsä oli opettaja Gladys Richards. Opiskeltuaan Oxfordin yliopiston New Collegessa ranskaa ja saksaa hän työskenteli opettajana Ranskassa, Kreikassa ja Englannissa, kunnes hän saattoi romaaninsa Neitoperhon suosion ansiosta luopua opettamisesta ja keskittyä kirjalliseen uraan.
Fowles oli 37-vuotias julkaistessaan esikoisromaaninsa Neitoperhon, mutta hän oli jo pitkään harrastanut kirjoittamista ja tehnyt kymmenkunta romaaniluonnosta. Aluksi kriitikot pitivät Neitoperhoa vain eroottisena jännitysromaanina, mutta vähitellen sen monet tasot avautuivat. Siinä on sanan ja teon välistä peiteltyä ristiriitaisuutta. Teoksen juoneen kuuluu päähenkilön siirtyminen esineiden keräämisestä ihailemansa tytön kaappaamiseen. Kirjailija on pitänyt teosta ihmisen vapauden ja yksilöllisyyden allegoriana.
Vuonna 1968 Fowles muutti Lyme Regisiin Dorsetiin, jonne hän sijoitti teoksensa Ranskalaisen luutnantin nainen (1969) tapahtumat. Teos on kertomus kielletystä rakkaudesta ja samalla kuvaus viktoriaanisen ajan Englannista. Fowles käytti siinä parodioiden perinteisen viktoriaanisen romaanin melodramaattisia keinoja. Teos onkin kerrontatekninen taidonnäyte, jossa käytetään monia etäännyttäviä keinoja, kuten anakronismeja. Romaani luetaan Britannian sodanjälkeisen kirjallisuuden merkittävimpiin teoksiin.
Rönsyilevien romaanien vastapainoksi Fowles julkaisi vuonna 1982 tiiviin pikkuromaanin Mantissa. Sen asetelma on kuin Päiväperho nurinpäin käännettynä: muistinmenetyksestä kärsivä mies on vankina sairaalahuoneessa. Teoksessa pohditaan postmodernin romaanin olemusta ja romaanin kuolemaa: “Vakavalla modernilla kirjallisuudella on vain yksi aihe: vakavan modernin kirjallisuuden kirjoittamisen vaikeus”. Fowlesin teokset ovatkin paljolti metakirjallisuutta eli kirjallisuutta kirjallisuudesta.
Fowlesin tunnetuin ei-fiktiivinen teos lienee Aristos – käsityksiäni elämästä, joka on kokoelma filosofisia mietelmiä. Monet kriitikot pitävät häntä brittiläisen postmodernismin edelläkävijänä [lähde? ]. Ilmestys (1985) sijoittuu 1700-luvulle ja käsittelee uskonnollisia aiheita.
Elokuvasovituksia

Vuonna 1969 Fowles teki elokuvasovituksen teoksestaan Jumalten naamiot, joka perustuu hänen kokemuksiinsa Kreikassa ja jonka hän oli kirjoittanut jo ennen Neitoperhoa. Elokuvasta ei tullut menestystä.
Elokuvan Neitoperho ohjasi hänen teoksensa pohjalta William Wyler 1965. Karel Reisz ohjasi kirjan Ranskalaisen luutnantin nainen pohjalta tehdyn samannimisen elokuvan vuonna 1981. Käsikirjoituksen siihen teki brittiläinen näytelmäkirjailija Harold Pinter (2005), joka oli myös ehdolla Oscar-palkinnon saajaksi.
Teokset

Neitoperho (The Collector, 1963)
Aristos : käsityksiäni elämästä  (The Aristos, 1964)
Jumalten naamiot.  ((The Magus, 1965.) Suomentanut Erkki Haglund)  Helsingissä:  Otava, 1981.  ISBN 951-1-05736-7.
Ranskalaisen luutnantin nainen.  ((The French Lieutenant’s Woman, 1969.) Suomentanut Kaarina Jaatinen. Runot suomentanut Hannu Sarrala)  Hämeenlinna:  Karisto, 1973.  ISBN 951-23-0740-5.
Eebenpuutorni (The Ebony Tower, 1974)
Daniel Martin, (1977)
The Tree, (1979)
Mantissa, (1982)
Ilmestys (A Maggot, 1985)
Wormholes - Essays and Occasional Writings, (1998)
The Journals - Volume 1, (2003)
Aiheesta muualla

Jukka Petäjä, John Fowlesin muistokirjoitus Helsingin Sanomissa. (Archive.org)
Klaus Brax, The Poetics of Mystery: Genre, Representation, and Narrative Ethics in John Fowles's Historical Fiction. (2003) Väitöskirja. Helsingin yliopisto.
The Piper

| ”The Piper” Abba |
| --- | --- | --- |

Kappaleen tiedot
 Albumilta: Super Trouper
 Äänitetty : 1980
 Julkaistu: 1980
 Tuottaja(t): Benny Andersson Björn Ulvaeus
 Tyylilaji: kamaripop
 Kesto: 03.25
 Levy-yhtiö: Polar Music
Super Trouperin muut kappaleet
| ”Our Last Summer” 7. | ”The Piper” 8. | ”Lay All Your Love on Me” 9. |
The Piper on ruotsalaisen Abba-yhtyeen musiikkikappale vuodelta 1980. Sen sävelsivät ja sanoittivat Benny Andersson ja Björn Ulvaeus. Päälaulajina ovat Agnetha Fältskog ja Anni-Frid Lyngstad. Kappale julkaistiin yhtyeen seitsemännellä studioalbumilla Super Trouper ja ”Super Trouper” -singlen b-puolena.
”The Piper” -kappaleen levyttäminen aloitettiin 9. huhtikuuta 1980, sen työnimenä oli ”Äntligen krig”. Kappale kertoo fasistisen diktaattorin valtaannoususta ja sen inspiraationa oli Stephen Kingin romaani Tukikohta. Sanoituksessa kansa kokoontuu kuuntelemaan huilunsoittajan outoja säveliä, tanssii niiden tahtiin ja seuraa soittajaa sokeasti, sillä tämä tarjoaa kansalle ”unelmaa”. Kansa haluaa kuulla lisää ja unohtaa itsenäisen ajattelun. Sanoissa on lyhyt latinankielinen osuus ”sub luna saltamus”.
”The Piperista” on tehty muutama cover-versio, mukaan lukien hollanninkielinen ”De flierefluiter” (1985).
Käännös suomeksi
The Cheetah Girls: One World

| The Cheetah Girls: One World |
| --- | --- |
 The Cheetah Girlsin tytöt
Ohjaaja:  Paul Hoen
Käsikirjoittaja:  Nisha Ganatra
Tuottaja:  Mitch Engel
Säveltäjä:  David Lawrence
Kuvaaja:  Donald Duncan
Leikkaaja:  Girish Bhargava
Pääosat:   Adrienne Bailon  Sabrina Bryan  Kiely Williams 
Valmistustiedot
Valmistusmaa:  Yhdysvallat
Tuotantoyhtiö:   Khussro Films  Martin Chase Productions  Disney Channel 
Levittäjä:  Disney-ABC Domestic Television Netflix Disney+
Ensi-ilta:   Yhdysvallat 22. elokuuta 2008  Suomi 23. tammikuuta 2009 
Kesto:  82 min
Alkuperäiskieli:  Englanti
Budjetti:  25 milj. dollaria
Edeltäjä:  The Cheetah Girls 2
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Cheetah Girls: One World on vuonna 2008 ensi-iltansa saanut yhdysvaltalainen elokuva, joka on samalla kolmas osa The Cheetah Girls -elokuvasarjassa. Elokuvan on ohjannut Paul Hoen ja käsikirjoittanut Nisha Ganatra. Pääosia näyttelevät kahdessa edellisessäkin mukana olleet Adrienne Bailon, Sabrina Bryan ja Kiely Williams.
Näyttelijät

| 0 | 1 | 2 |
| --- | --- | --- |
|  Adrienne Bailon  | … |  Chanel "Chuchie" Simmons   |
|  Sabrina Bryan  | … |  Dorinda "Doe" Thomas   |
|  Kiely Williams  | … |  Aquanette "Aqua" Walker   |
|  Roshan Seth  | … |  Kamal-setä   |
|  Michael Steger  | … |  Vikram   |
|  Kunal Sharma  | … |  Amar   |
|  Deepti Daryanani  | … |  Gita   |
|  Rupak Ginn  | … |  Rahim   |
|  Vinod Nagpal  | … |  Swami   |